Michel Houellebecq
Michel Houellebecq [miʃɛl wɛlbɛk], oik. Michel Thomas (s. 26. helmikuuta 1958 Réunion[1]), on ranskalainen kirjailija. Hän on Ranskan kiistellyimpiä ja tunnetuimpia kirjailijoita[2].
Houellebecqin äiti oli lääkäri ja isä hiihdonopettaja ja vuoristo-opas. Hän syntyi Réunionin saarella, mutta hänet lähetettiin viisikuukautisena asumaan Algeriaan äidin äidin luokse. Houellebecq on todennut katkerahkosti että "Vanhempani menettivät kiinnostuksensa olemassaolooni hyvin varhain." Hän asui Algeriassa vuoteen 1961 asti.
Vuonna 1961 Houellebecq lähetettiin Ranskaan asumaan isänsä äidin luona. Isän äiti oli omaa sukua Houellebecq ja Michel Thomas päätti myöhemmin käyttää tätä nimeä kirjailijanimenään.
Myöhemmin Houellebecq kävi Pariisissa Lycée Henri Moissaria ja kävi Lycée Chaptalin valmennuskursseja päästäkseen johonkin Ranskan eliittikouluista. Vuonna 1975 hän aloitti opinnot Institut National Agronomique Paris-Grignonissa ja aloitti runojen kirjoittamisen. Agronomiksi Houellebecq valmistui vuonna 1980. Hän avioitui ja liitosta syntyi poika. Avioliitto päättyi eroon ja Houellebecq kärsi masennuksesta. Hän jatkoi kirjoittamista ja esikoisrunokokoelma ilmestyi vuonna 1985. Vuonna 1991 hän julkaisi nuoruuden idolinsa H.P. Lovecraftin elämäkerran. Samoihin aikoihin hän työskenteli tietotekniikan parissa. Maineeseen Houellebeq nousi esikoisromaanillaan Halujen taistelukenttä joka ilmestyi vuonna 1994.
Contre le monde, contre la vie on H. P. Lovecraftia käsittelevä teos. Se sisältää Stephen Kingin esipuheen, Houellebecqin pitkän esseen Lovecraftin teoksista ja elämästä ja kaksi Lovecraftin pitkää novellia, "The Call of Cthulhu" ('Cthulhun kutsu') ja "The Whisperer of Darkness" (Kuiskaus pimeässä) ranskaksi käännettyinä.
Houellebecqin teos Alistuminen (Soumission) ilmestyi samana päivä 7. tammikuuta 2015 kuin Charlie Hebdon lehteen tehtiin hyökkäys. Houellebecqin kuva oli tuolloin tuoreimman lehden kannessa, ja hänet otettiin poliisisuojelukseen, vaikka ei ollut tiedossa, liittyikö kuva tai tuore kirja iskuun. Houellebecqin teos on saanut ristiriitaisen vastaanoton. Sitä on toisaalta sanottu islamofobiseksi, rasistiseksi ja seksistiseksi ja väitetty sen myötäilevän äärioikeistoa. Muun muassa vasemmistolaisen Libérationin päätoimittaja Laurent Joffrinin mukaan kirjan "myötä laitaoikeiston ideat nousivat – tai tekivät paluun – vakavasti otettavaan ranskalaiseen kirjallisuuteen" ja se "ylevöittää Kansallisen rintaman ideat". Toisten näkemysten mukaan se kertoo avoimesti nykypäivästä tai ainakin tulevasta. Filosofi Alain Finkielkrautin mukaan Houellebecq on mies "joka tarkkailee maailmaa avoimin silmin ja joka ei anna poliittisen korrektiuden pelotetella itseään". Houellebecq kieltää tehneensä kirjaa provokaatioksi, joskin myöntää ettei kuvaus ole todellinen ainakaan vuosikymmeniin. "Kiihdytän historiaa, mutta ei, en voi sanoa, että kirja on provokaatio."[2]
Contre le monde, contre la vie, 1991 Citation error, replace with{{cite book| title = Halujen taistelukenttä| others = Translated by Ville Keynäs| publisher = WSOY| year = 2009| version = (Extension du domaine de la lutte, 1994)| isbn = 978-951-0-34998-4}} Le sens du combat, 1996) Citation error, replace with{{cite book| title = Alkeishiukkaset| others = Translated by Ville Keynäs| publisher = WSOY| year = 2000| version = (Les Particules élémentaires, 1998)| isbn = 951-0-24701-4}} Lanzarote, 2000 Citation error, replace with{{cite book| title = Oikeus nautintoon| others = Translated by Ville Keynäs| publisher = WSOY| year = 2002| version = (Plateforme, 2001)| isbn = 951-0-27245-0}} Citation error, replace with{{cite book| title = Mahdollinen saari| others = Translated by Ville Keynäs| publisher = WSOY| year = 2006| version = (La Possibilité d'une Île, 2005)| isbn = 951-0-31583-4}} Citation error, replace with{{cite book| title = Maasto ja kartta| others = Translated by Ville Keynäs| publisher = WSOY| year = 2011| version = (La carte et le territoire, 2010)| isbn = 978-951-0-38096-3}} Citation error, replace with{{cite book| title = Alistuminen| others = Translated by Lotta Toivanen| publisher = WSOY| year = 2015| version = (Soumission, 2014)| isbn = 978-951-0-41297-8}}
Hs.fi Hs.fi Hs.fi Hs.fi Putte Wilhelmsson: (Mahdollinen saari). Turun Sanomat 12.7.2007.
Luokka:Ranskalaiset kirjailijat Luokka:Ranskalaiset tieteiskirjailijat Luokka:Vuonna 1958 syntyneet Luokka:Elävät henkilöt